CELEX: 62010CN0544
Language: sk
Date: 2010-11-23 00:00:00
Title: Vec C-544/10: Návrh na začatie prejudiciálneho konania, ktorý podal Bundesverwaltungsgericht (Nemecko) 23. novembra 2010 — Deutsches Weintor eG/Spolková krajina Porýnie-Falcko

5.3.2011   
            
            
               SK
            
            
               Úradný vestník Európskej únie
            
            
               C 72/2
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 23. novembra 2010 — Deutsches Weintor eG/Spolková krajina Porýnie-Falcko
   (Vec C-544/10)
   2011/C 72/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Žalobkyňa: Deutsches Weintor eG
   
      Žalovaná: Spolková krajina Porýnie-Falcko
   
      Prejudiciálne otázky
   
   
               1.
            
            
               Vyžaduje spojitosť tvrdenia so zdravím v zmysle článku 4 ods. 3 prvej vety v spojení s článkom 2 ods. 2 bodom 5 alebo článkom 10 ods. 3 nariadenia Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (1), naposledy zmeneného a doplneného nariadením Komisie (EÚ) č. 116/2010 z 9. februára 2010 (2) pozitívny výživový alebo fyziologický účinok, ktorý smeruje k trvalému zlepšeniu fyzického stavu, alebo postačuje, keď je uvedený účinok, obmedzený len na čas príjmu a trávenia potraviny?
            
         
               2.
            
            
               V prípade, že už tvrdenie dočasného pozitívneho účinku môže mať spojitosť so zdravím:
               Postačuje pre účely domnienky, že takýto účinok bude založený na nedostatku alebo zníženom obsahu látky v zmysle článku 5 ods. 1 písm. a) a odôvodnenia č. 15 nariadenia, ak sa v tvrdení iba uvádza, že všeobecný účinok potraviny tohto druhu, vnímaný pri požívaní vo väčšom množstve ako škodlivý, je v konkrétnom prípade znížený?
            
         
               3.
            
            
               V prípade, že druhá otázka bude zodpovedaná kladne:
               Je zlučiteľné s článkom 6 ods. 1 prvým pododsekom Zmluvy o Európskej únii v znení z 13. decembra 2007 (Ú. v. EÚ C 115 z 9. mája 2008) v spojení s článkom 15 ods. 1 (slobodný výber povolania) a článkom 16 (sloboda podnikania) Charty základných práv Európskej únie v znení z 12. decembra 2007 (3) bez výnimky zakázať výrobcovi alebo predajcovi vína reklamu prostredníctvom zdravotného tvrdenia uvedeným spôsobom, ak je toto tvrdenie pravdivé?
            
         
      (1)  Ú. v. EÚ L 404, s. 9.
   
      (2)  Ú. v. EÚ L 37, s. 16.
   
      (3)  Ú. v. EÚ C 303, s. 1.